stanford-oval/wikipedia huggingface dataset:
อาร์ชดยุกรูด็อล์ฟ มกุฎราชกุมารแห่งออสเตรีย-ฮังการี
การสันนิษฐาน

หลังจากการสวรรคตของพระองค์ ทำให้มีการสันนิษฐาน และตั้งทฤษฎีของสาเหตุของการสวรรคตของพระองค์เรื่อยมาจนถึงปัจจุบัน จนได้มีการถกเถียงกันมายาวนาน และมีการตั้งองค์กรประชุมสันนิษฐานการสิ้นพระชนม์อีกด้วย
เมื่อเดือนกุมภาพันธ์ พ.ศ. 2535 ศพของบารอนเนสแมรี่ เว็ทเซร่าถูกขโมยหายไปจากสุสานในวิหารใกล้คฤหาสน์มาเยอร์ลิ่ง ต่อมาตำรวจก็สามารถจับกุมผู้ขโมยศพได้ และผู้ต้องหายอมนำศพมาคืน แต่ตำรวจก็ไม่แน่ใจว่าจะเป็นศพของบารอนเนสแมรี่หรือไม่ จึงให้สถาบันวิจัยวิทยาศาสตร์เวียนนาได้ทำการตรวจพิสูจน์ดู ปรากฏว่าเป็นศพของบารอนเนสแมรี่จริง และได้พบว่า กะโหลกศีรษะของเธอไม่ได้มีรูที่ถูกกระสุนปืนของอาร์ชดยุกรูด็อล์ฟ ก่อนที่จะทรงยิงพระองค์เอง ทำให้มีสันนิษฐานว่า ทั้ง 2 อาจถูกลอบสังหารโดยพวกหัวรุนแรง เมื่อทฤษฎีใหม่เริ่มขึ้น จึงได้มีการขออนุมัตินำพระศพของอาร์ชดยุกรูด็อล์ฟมาทำการพิสูจน์ทางวิทยาศาสตร์ โดยหลังจากการพิสูจน์แล้ว ผลปรากฏว่า พระศพของพระองค์มีร่องรอยการต่อสู้ โดยจุดที่เด่นชัดคือ รูโหว่ในพระศพของพระองค์ แทนที่จะมีเพียงรูเดียวที่พระองค์ทรงใช้ปืนยิงพระองค์เอง แต่กลับมีถึง 6 รูด้วยกัน ซึ่งผลวิจัยทางวิทยาศาสตร์ออกมาว่าไม่ได้เป็นฝีมือของพระองค์เอง
ส่วนรายงานข้างต้นที่กล่าวว่า พระองค์ได้ทรงใช้ปืนส่วนพระองค์ยิงบารอนเนสเว็ทเซร่าเสียชีวิต ก่อนที่จะทรงยิงพระองค์เอง กลายเป็นทฤษฎีที่ไม่มีแหล่งอ้างอิง กล่าวคือไม่มีข้อเท็จจริงที่สามารถสนับสนุนรายงานนี้ได้ เหตุผลต่าง ๆ ที่สามารถเชื่อมโยงไปถึงการสวรรคตนี้ได้ มีอยู่ 2 ทฤษฎีหลัก ๆ ด้วยกัน ที่อาจสามารถไขความกระจ่างได้ว่า ที่แท้จริงแล้ว พระองค์ทรงสิ้นพระชนม์อย่างไร ดังนี้
ทฤษฎีที่ 1 กล่าวว่า ทั้ง 2 ได้ถูกฆาตกรรม โดยขัดแย้งจากที่รายงานกล่าวว่า พระองค์ได้ทรงยิงนางสนมก่อนที่จะยิงพระองค์เองโดยสิ้นเชิง ซึ่งผู้นำเสนอทฤษฎีนี้ได้กล่าวถึงรายงานนั้นว่า พระองค์จะทรงยิงตัวพระองค์เองถึง 6 นัดได้อย่างไร และนอกจากนี้ ผู้เสนอได้กล่าวว่า ปืนที่พระองค์ทรงยิง ไม่ใช่ปืนส่วนพระองค์อีกด้วย
ส่วนอีกทฤษฎีหนึ่งได้มีเค้าโครงคล้ายคลึงกับทฤษฎีแรก แต่จะแตกต่างกันเล็กน้อย คือ อาจจะมีบุคคลที่ 3 ซึ่งไม่อาจทราบได้ว่าเป็นผู้ใด ได้เข้ามาลอบสังหารบารอนเนสเว็ทเซร่าก่อน แล้วจึงมาลอบปลงพระชนม์มกุฎราชกุมาร โดยผู้นำเสนอทฤษฎีนี้ได้คล้ายคลึงกับทฤษฎีที่ทรงได้รับการยืนยันจากสมเด็จพระจักรพรรดินีซีต้า ซึ่งขณะนั้นทรงเป็นมกุฎราชกุมารีตั้งแต่ปีพ.ศ. 2457 ถึงพ.ศ. 2459 โดยทรงได้รับความไว้วางใจจากสมเด็จพระจักรพรรดิฟรานซ์ โจเซฟ โดยหลังจากทฤษฎีของพระองค์ถูกเปิดเผย ศาลสูงออสเตรีย-ฮังการีจึงได้นัดประชุมด่วน เพื่อทบทวนกรณีการสิ้นพระชนม์ของอาร์ชดยุกรูด็อล์ฟ
มันอาจจะยากเกินไปที่สมเด็จพระจักรพรรดิจะทรงรับได้ ที่พระราชโอรสเพียงพระองค์เดียวของพระองค์ ซึ่งเป็นถึงองค์รัชทายาทจะสามารถทำการฆาตกรรมหญิงสาว และจากนั้นก็ทรงปลิดพระชนม์ชีพตัวเอง ถ้ามีแหล่งสนับสนุนทฤษฎีที่กล่าวถึงบุคคลที่ 3 เข้ามาลอบสังหาร ประเด็นนี้ก็อาจจะผ่านการสรุปในที่ประชุมได้ ดังนั้น จวบจนถึงปัจจุบันก็ยังไม่สามารถสรุปได้ว่า พระองค์และนางสนมถูกลอบปลงพระชนม์ หรือปลิดชีพตนเอง
ผลกระทบหลังจากสวรรคต

หลังจากการสวรรคตของพระองค์ ทำให้ชีวิตครอบครัวของสมเด็จพระจักรพรรดิ และสมเด็จพระจักรพรรดินี ผู้ทรงเป็นพระราชบิดา และพระราชมารดาได้พังทลายลง โดยสมเด็จพระจักรพรรดินีได้ทรงประพาสต่างประเทศทุกเวลา โดยแทบจะไม่เสด็จกลับกรุงเวียนนาเลย ส่วนสมเด็จพระจักรพรรดิก็ยังทรงปฏิบัติพระราชกรณียกิจอย่างเดิม โดยไม่ทรงสนพระทัยพระบรมวงศานุวงศ์ใดเลย แม้กระทั่งพระราชธิดาของพระองค์เอง แต่ถึงอย่างไรก็ตาม พระองค์ก็ยังทรงรักพระมเหสีของพระองค์เสมอ
ส่วนลำดับการสืบสันตติวงศ์แห่งราชบัลลังก์อิมพีเรียลออสเตรีย-ฮังการีนั้น ได้เลื่อนจากรัชทายาทลำดับที่ 2 ขึ้นมาเป็นองค์รัชทายาทแทน ซึ่งก็คือ อาร์ชดยุกคาร์ล ลุดวิก พระราชอนุชาของพระองค์ แต่อาร์ชดยุกคาร์ล ลุดวิกทรงปฏิเสธที่จะรับตำแหน่งองค์รัชทายาท โดยทรงมอบตำแหน่งให้กับพระโอรสองค์โตของพระองค์ อาร์ชดยุกฟรานซ์ เฟอร์ดินานด์ ดังนั้น อาร์ชดยุกฟรานซ์ เฟอร์ดินานด์จึงทรงได้รับการสถาปนาเป็นองค์รัชทายาทองค์ใหม่ โดยทรงเป็นองค์รัชทายาททางพฤตินัย (Heir Presumptive) ทรงดำรงตำแหน่งจนถึงการลอบปลงพระชนม์ที่เมืองซาราเยโว บอสเนียและเฮอร์เซโกวีนา อันเป็นสาเหตุนำไปสู่สงครามโลกครั้งที่ 1
หลังจากที่อาร์ชดยุกฟรานซ์ เฟอร์ดินานด์ทรงสิ้นพระชนม์แล้ว ตำแหน่งรัชทายาททางพฤตินัยจึงตกเป็นของพระราชปนัดดาในสมเด็จพระจักรพรรดิ อาร์ชดยุกคาร์ล ซึ่งยังได้รับการสถาปนาเป็นอาร์ชดยุกแห่งออสเตรีย-เอสต์ และดยุกแห่งโมเดน่า ต่อจากอาร์ชดยุกฟรานซ์ เฟอร์ดินานด์อีกด้วย เมื่อพระองค์ทรงขึ้นครองราชย์เป็นสมเด็จพระจักรพรรดิแห่งออสเตรีย พระองค์ทรงได้รับพระสมญานามว่า จักรพรรดิผู้รักสันติ (The Peace Kaiser)  แต่พระองค์ก็ไม่สามารถปกครองจักรวรรดิได้ดี เพราะเนื่องจากแพ้สงครามโลกครั้งที่ 1 จึงถูกยุบจักรวรรดิ และถูกล้มล้างพระราชอำนาจของพระราชวงศ์ไปในที่สุด
ราชตระกูล

| 0 | 1 | 2 | 3 |
| --- | --- | --- | --- |

| อาร์ชดยุกรูด็อล์ฟแห่งออสเตรีย | พระชนก: สมเด็จพระจักรพรรดิฟรานซ์ โจเซฟที่ 1 แห่งออสเตรีย | พระอัยกาฝ่ายพระชนก: อาร์ชดยุกฟรานซ์ คาร์ลแห่งออสเตรีย | พระปัยกาฝ่ายพระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ |
| อาร์ชดยุกรูด็อล์ฟแห่งออสเตรีย | พระชนก: สมเด็จพระจักรพรรดิฟรานซ์ โจเซฟที่ 1 แห่งออสเตรีย | พระอัยกาฝ่ายพระชนก: อาร์ชดยุกฟรานซ์ คาร์ลแห่งออสเตรีย | พระปัยยิกาฝ่ายพระชนก: เจ้าหญิงมาเรีย เทเรซ่าแห่งทู ซิชิลีส์ |
| อาร์ชดยุกรูด็อล์ฟแห่งออสเตรีย | พระชนก: สมเด็จพระจักรพรรดิฟรานซ์ โจเซฟที่ 1 แห่งออสเตรีย | พระอัยยิกาฝ่ายพระชนก: เจ้าหญิงโซฟีแห่งบาวาเรีย | พระปัยกาฝ่ายพระชนก: สมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย |
| อาร์ชดยุกรูด็อล์ฟแห่งออสเตรีย | พระชนก: สมเด็จพระจักรพรรดิฟรานซ์ โจเซฟที่ 1 แห่งออสเตรีย | พระอัยยิกาฝ่ายพระชนก: เจ้าหญิงโซฟีแห่งบาวาเรีย | พระปัยยิกาฝ่ายพระชนก: เจ้าหญิงแคโรไลน์แห่งบาเดน |
| อาร์ชดยุกรูด็อล์ฟแห่งออสเตรีย | พระชนนี: ดัชเชสเอลิซาเบธแห่งบาวาเรีย | พระอัยกาฝ่ายพระชนนี: ดยุกแม็กซีมีเลียน โจเซฟแห่งบาวาเรีย | พระปัยกาฝ่ายพระชนนี: ดยุกพิอุส ออกัสตัสแห่งบาวาเรีย |
| อาร์ชดยุกรูด็อล์ฟแห่งออสเตรีย | พระชนนี: ดัชเชสเอลิซาเบธแห่งบาวาเรีย | พระอัยกาฝ่ายพระชนนี: ดยุกแม็กซีมีเลียน โจเซฟแห่งบาวาเรีย | พระปัยยิกาฝ่ายพระชนนี: ดัชเชสอเมลี่ หลุยส์แห่งอาเรนเบิร์ก |
| อาร์ชดยุกรูด็อล์ฟแห่งออสเตรีย | พระชนนี: ดัชเชสเอลิซาเบธแห่งบาวาเรีย | พระอัยยิกาฝ่ายพระชนนี: เจ้าหญิงลูโดวิก้าแห่งบาวาเรีย | พระปัยกาฝ่ายพระชนนี: สมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย |
| อาร์ชดยุกรูด็อล์ฟแห่งออสเตรีย | พระชนนี: ดัชเชสเอลิซาเบธแห่งบาวาเรีย | พระอัยยิกาฝ่ายพระชนนี: เจ้าหญิงลูโดวิก้าแห่งบาวาเรีย | พระปัยยิกาฝ่ายพระชนนี: เจ้าหญิงแคโรไลน์แห่งบาเดน |
แหล่งข้อมูลอื่น

A profile of Marie Vetsera
Crown Prince Rudolf's Coffin
IMDB on various Mayerling Films
Photo of Rudolf with wife Stephanie เก็บถาวร 2008-02-27 ที่ เวย์แบ็กแมชชีน: at website Worldroots.com.
Crown Prince Rudolfs death เก็บถาวร 2021-05-05 ที่ เวย์แบ็กแมชชีน
| ก่อนหน้า |  | อาร์ชดยุกรูด็อล์ฟ มกุฎราชกุมารแห่งออสเตรีย-ฮังการี |  | ถัดไป |
| --- | --- | --- | --- | --- |
| อาร์ชดยุกฟรานซ์ โจเซฟ |  | องค์รัชทายาทแห่งออสเตรีย-ฮังการี  (ค.ศ. 1873 - 1889) |  | อาร์ชดยุกฟรานซ์ เฟอร์ดินานด์ |
อาร์ชดยุกรูด็อล์ฟและพระชายา
พระราชหัตถเลขาฉบับสุดท้ายของอาร์ชดยุกรูด็อล์ฟถึงอาร์ชดัชเชสสเตฟานี่ พระชายาก่อนที่จะปลิดพระชนม์ชีพตัวเอง
ภาพวาดการสิ้นพระชนม์ของมกุฎราชกุมารรูด็อล์ฟ ที่สมเด็จพระจักรพรรดิ สมเด็จพระจักรพรรดินี และพระชายาได้ทรงเข้ามาทอดพระเนตรพระศพ
ชายไม่จริง หญิงแท้

| ชายไม่จริง หญิงแท้ |
| --- | --- |
แนว: โรแมนติก-คอมเมดี
บทประพันธ์: อิสริยะ จารุพันธุ์ และ ณัฐิยา ศิรกรวิไล
กำกับโดย: พ.ศ. 2541 : อิสริยะ จารุพันธุ์  พ.ศ. 2560 : ก้องเกียรติ โขมศิริ
แสดงนำ: ละครโทรทัศน์ พ.ศ. 2541 สัญญา คุณากร คัทลียา แมคอินทอช ยุทธนา ลอพันธุ์ไพบูลย์ ศานันทินี พันธุ์ชูจิตร กลศ อัทธเสรี ฐิติพันธ์ รักษาสัตย์ ชุมพล ทองทาบ ละครโทรทัศน์ พ.ศ. 2560 ฉันทวิชช์ ธนะเสวี ดาวิกา โฮร์เน่ ชลาทิศ ตันติวุฒิ คีรติ มหาพฤกษ์พงศ์ ภูริ หิรัญพฤกษ์ ศรุชา เพชรโรจน์ จุฑารัตน์ อนุศิลป์
ดนตรีแก่นเรื่องเปิด: พ.ศ. 2541 :หลอกว่ารัก - เอกชัย เอื้อสังคมเศรษฐ   พ.ศ. 2560 : จริงไม่กลัว - ดาวิกา โฮร์เน่
ดนตรีแก่นเรื่องปิด: พ.ศ. 2541 :เธอไม่เคยรู้ - คัทลียา แมคอินทอช   พ.ศ. 2560 : เธอไม่เคยรู้ - ดาวิกา โฮร์เน่
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: พ.ศ. 2541 : 16 ตอน   พ.ศ. 2560 : 24 ตอน
การผลิต
ควบคุมงานสร้าง: ถกลเกียรติ วีรวรรณ นิพนธ์ ผิวเณร
ความยาวตอน: พ.ศ. 2541: 100 นาที  พ.ศ. 2560 : 65 นาที (จันทร์-อังคาร), 80 นาที (พุธ-พฤหัสบดี)
ออกอากาศ
สถานีโทรทัศน์: ช่อง 3 (พ.ศ. 2541)
ออกอากาศ: 1 กันยายน พ.ศ. 2541 – 3 พฤศจิกายน พ.ศ. 2541
สถานีโทรทัศน์: ช่องวัน 31, ไลน์ทีวี (พ.ศ. 2560)
ออกอากาศ: 28 พฤศจิกายน พ.ศ. 2560 – 9 มกราคม พ.ศ. 2561
ชายไม่จริง หญิงแท้ เป็นละครโทรทัศน์แนวโรแมนติก-คอมเมดี สร้างจากเค้าโครงเรื่องของ อิสริยะ จารุพันธ์, ณัฐิยา ศิรกรวิไล นำมาสร้างเป็นละครโทรทัศน์แล้ว 2 ครั้ง
การนำมาสร้างเป็นละครโทรทัศน์

ครั้งแรกเมื่อปี พ.ศ. 2541 โดย เอ็กแซ็กท์-ซีเนริโอ เขียนบทโทรทัศน์ ณัฐิยา ศิรกรวิไล กำกับการแสดงโดย อิสริยะ จารุพันธุ์ นำแสดงโดย สัญญา คุณากร , คัทลียา แมคอินทอช, ขจรศักดิ์ รัตนนิสสัย, ยุทธนา ลอพันธุ์ไพบูลย์ ออกอากาศทุกจันทร์-อังคาร เวลา 20.20 - 22.00 น. ทางช่อง 3 ออกอากาศครั้งแรกเมื่อวันที่ 1 กันยายน พ.ศ. 2541 - 3 พฤศจิกายน พ.ศ. 2541
ครั้งที่สองเมื่อปี พ.ศ. 2560 โดย ช่องวัน 31 เขียนบทโทรทัศน์ จรรยา-บรรณ (อภิศรา วงศร, ณัฐพล โพธิ์แก้ว) กำกับการแสดงโดย ก้องเกียรติ โขมศิริ นำแสดงโดย ฉันทวิชช์ ธนะเสวี, ดาวิกา โฮร์เน่, ชลาทิศ ตันติวุฒิ, คีรติ มหาพฤกษ์พงศ์, ภูริ หิรัญพฤกษ์, ศรุชา เพชรโรจน์, จุฑารัตน์ อนุศิลป์, รัชพงศ์ ทิวะธนเศรษฐ์,  กรวิชญ์ สูงกิจบูลย์, กลศ อัทธเสรี, อู๊ด เป็นต่อ, อ้วน รีเทิร์น, อรนภา กฤษฎี, ซันนี่ ยูโฟร์, ณหทัย พิจิตรา ออกอากาศทุกจันทร์-อังคาร เวลา 20.10 - 21.15 น. และพุธ-พฤหัสบดี เวลา 20.10 - 21.30 น. ทาง ช่องวัน 31 และออกอากาศย้อนหลังทาง ไลน์ทีวี เวลา 22.00 น. เริ่มออกอากาศตอนแรกวันที่ 28 พฤศจิกายน พ.ศ. 2560 ต่อจากเธอคือพรหมลิขิตและภารกิจลิขิตหัวใจ
ตัวละคร พ.ศ. 2560

ริน / ซิน รับบทโดย ดาวิกา โฮร์เน่
หญิงสาวสู้ชีวิตจากต่างจังหวัด เข้ามาทำงานอยู่กรุงเทพ ส่งเงินให้แม่ กับ น้าสาวทุกเดือน แถมเป็นนักช้อป แต่จู่ๆ บริษัทต้องล้มละลาย และ ไล่พนักงานออก รินจึงตกที่นั่งลำบาก หนำซ้ำเธอยังต้องดิ้นรนหาเงินส่งไปให้แม่ไปไถ่ที่ดินที่โดนโกงคืนมา ความจนตรอกทำให้รินต้องร่วมมือกับเคน และตัดสินใจปลอมตัวเป็นกะเทยเพื่อชิงเงินรางวัลจากการประกวด Miss Queen Beauty 2017
ภาค รับบทโดย ฉันทวิชช์ ธนะเสวี
ผู้กำกับละครแอ็คชั่นสุดระห่ำ ร่วมหุ้นกับเพื่อนๆ เปิดบริษัทผลิตละคร ชื่อ “เสือทะยานฟ้า” กับเพื่อนๆ แต่เมื่อสถานะการเงินของบริษัทแย่ลง ภาคจึงได้รับโอกาสสุดท้ายจากทางสถานีโทรทัศน์ ด้วยการยื่นขอเสนอให้ภาคกำกับละครเรื่อง “นางงิ้ว” ทำให้ภาคได้เจอกับ ซิน นางเอกของเรื่อง ความผูกพันทำให้ภาคเริ่มรู้สึกชอบซิน จนทำให้ตัวเองเริ่มสับสน
เคน รับบทโดย ชลาทิศ ตันติวุฒิ
กะเทยแต่งชายร่างท้วม น้ำเสียงทรงพลัง มีดีกรีเป็นนางโชว์ “ตัวแม่” แต่ด้วยความป็นคนรักสนุก และทนงตนกับเสียงสวรรค์ที่มี เคนจึงตัดสินใจลาออกจากผับแบบไม่คิดหน้าคิดหลัง จนทำให้เคนต้องตกงาน และใช้ชีวิตอย่างยากลำบาก แต่วันหนึ่งโชคชะตาก็ทำให้เคนได้มาเจอกับริน เคนจึงคิดแผนให้รินปลอมตัวเป็นกะเทย ไปประกวด Miss Queen Beauty 2017 หลังซินคว้ารางวัลมาได้ เคนจึงเป็นทั้งผู้จัดการส่วนตัว และพี่สาวของรินในที่สุด
แองจี้ รับบทโดย คีรติ มหาพฤกษ์พงศ์
เจ้าของแบรนด์สินค้าชื่อดัง สวย เก่ง ฉลาด แต่ลึกๆ แล้ว แองจี้มีนิสัยชอบเอาชนะ สามารถทำทุกอย่างที่ตนเองต้องการได้ โดยไม่แคร์ใคร แองจี้คบหาดูใจกับภาคมานาน จนวันหนึ่งแองจี้จับได้ว่าภาคเริ่มเปลี่ยนไปเพราะซิน จึงทำทุกอย่างเพื่อทำลายชื่อเสียงของซินกับภาค
อิทธิ รับบทโดย ภูริ หิรัญพฤกษ์
เจ้าของรายการทอล์กโชว์ชื่อดัง ที่สามารถกำหนดชะตาชีวิตของคนในวงการบันเทิง ให้ดัง หรือ ดับได้ชั่วข้ามคืน อิทธิถูกชะตากับซินตั้งแต่แรกเห็น จึงพยายามผลักดันให้ซินโด่งดังเป็นพลุแตก
หมิง รับบทโดย ศรุชา เพชรโรจน์
พรีเซนเตอร์สาวสวยขี้วีนขี้เหวี่ยง ของแบรนด์สินค้าชื่อดังในบริษัทของแองจี้ แต่หมิงเริ่มจะไม่ได้รับความนิยม ยอดติดตามในอินสตาแกรมลดลง ทำให้แองจี้ตัดสินใจ ปลดหมิงออกจากการเป็นพรีเซนเตอร์ และมี"ซิน"เป็นตัวเลือก หมิงมีความรู้สึกได้ว่า ซินมีบางอย่างปิดบังทุกคนอยู่ หมิงจึงร่วมมือกับ"โม" เพื่อนสนิทของหมิง ในการไขกลอนกุญแจความลับของซิน
โม รับบทโดย จุฑารัตน์ อนุศิลป์
เพื่อนสนิทของ"หมิง" จึงมีนิสัยเหมือนกัน และโมก็เป็นส่วนหนึ่งที่ร่วมมือเปิดเผยความลับของ"ซิน"ร่วมกันกับหมิง โมและหมิงยังพยายามที่จะเปิดเผยเรื่องความลับของ"ชาย"อีกด้วย ทำให้กองถ่ายละคร"นางงิ้ว"วุ่นวาย
การตอบรับ > เรตติ้ง

| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 28 พฤศจิกายน พ.ศ. 2560 | 2.28 |
| 2 | 29 พฤศจิกายน พ.ศ. 2560 | 2.73 |
| 3 | 30 พฤศจิกายน พ.ศ. 2560 | 2.34 |
| 4 | 4 ธันวาคม พ.ศ. 2560 | 2.40 |
| 5 | 5 ธันวาคม พ.ศ. 2560 | 2.52 |
| 6 | 6 ธันวาคม พ.ศ. 2560 | 2.17 |
| 7 | 7 ธันวาคม พ.ศ. 2560 | 2.24 |
| 8 | 11 ธันวาคม พ.ศ. 2560 | 1.90 |
| 9 | 12 ธันวาคม พ.ศ. 2560 | 2.50 |
| 10 | 13 ธันวาคม พ.ศ. 2560 | 2.20 |
| 11 | 14 ธันวาคม พ.ศ. 2560 | 2.57 |
| 12 | 18 ธันวาคม พ.ศ. 2560 | 2.00 |
| 13 | 19 ธันวาคม พ.ศ. 2560 | 1.80 |
| 14 | 20 ธันวาคม พ.ศ. 2560 | 1.90 |
| 15 | 21 ธันวาคม พ.ศ. 2560 | 1.72 |
| 16 | 25 ธันวาคม พ.ศ. 2560 | 1.90 |
| 17 | 26 ธันวาคม พ.ศ. 2560 | 2.10 |
| 18 | 27 ธันวาคม พ.ศ. 2560 | 1.80 |
| 19 | 28 ธันวาคม พ.ศ. 2560 | 1.70 |
| 20 | 2 มกราคม พ.ศ. 2561 | 2.60 |
| 21 | 3 มกราคม พ.ศ. 2561 | 2.20 |
| 22 | 4 มกราคม พ.ศ. 2561 | 2.20 |
| 23 | 8 มกราคม พ.ศ. 2561 | 2.60 |
| 24 (ตอนจบ) | 9 มกราคม พ.ศ. 2561 | 3.20 |
|  | เรตติ้งเฉลี่ย (24 ตอน) | 2.23  |
แหล่งข้อมูลอื่น

ชายไม่จริง หญิงแท้ (2017) ที่สยามโซน
เรื่องย่อชายไม่จริง หญิงแท้ : kapook.com
เรื่องย่อชายไม่จริง หญิงแท้ : mgronline.com
อเมริกาส์เน็กซต์ท็อปโมเดล ฤดูกาลที่ 20

| อเมริกาส์เน็กซต์ท็อปโมเดล ฤดูกาลที่ 20 |
| --- | --- |
ประเภท: เรียลลิตี้
สร้างโดย: ไทรา แบงส์
พัฒนาโดย: เคน ม็อค   เคนย่า แบร์ริส
ประเทศแหล่งกำเนิด:  สหรัฐ
จำนวนตอน: 16
การผลิต
ผู้อำนวยการผลิต: ไทรา แบงส์   เคน ม็อค   ลอร่า เฟเอิส
ความยาวตอน: 60 นาที
ออกอากาศ
เครือข่าย: The CW
ออกอากาศ: 2 สิงหาคม พ.ศ. 2556 – 15 พฤศจิกายน พ.ศ. 2556
อเมริกาส์เน็กซต์ท็อปโมเดล ฤดูกาลที่ 20 (หนุ่มหล่อ&สาวสวย)  เป็นฤดูกาลที่ 20 ของอเมริกาส์เน็กซต์ท็อปโมเดล โดยในฤดูกาลนี้ จะเป็นครั้งแรกของประวัติศาสตร์รายการ ทีมีผู้เข้าแข่งขันเป็นผู้ชาย ร่วมเข้าแข่งขันในรายการด้วย ซึ่งฤดูกาลนี้จะเริ่ม ออกอากาศในเดือนสิงหาคม ของ ปี 2556 โดยคณะกรรมการยังประกอบไปด้วย ไทรา แบงส์, เคลลี่ ครูโทน, ร็อบ อีวานส์ และ ไบรอันบอย เหมือนเดิม โดยที่ประชาชนยังสามารถโหวตให้คะแนนผู้เข้าแข่งขัน ได้เหมือนในฤดูกาลที่แล้ว ซึ่งจะเป็นปัจจัยในการคัดออกในแต่ละสัปดาห์ได้เหมือนเดิม
ในรอบ 8คน สุดท้ายของฤดูกาลนี้ จะได้ไปแข่งขันกันต่อที่ บาหลี ประเทศอินโดนีเซีย
ผู้ชนะในฤดูกาลนี้ คือ จอร์แดน มิลเลอร์ สาวสวย อายุ 19ปี จากรัฐโอเรกอน และรางวัลที่เธอจะได้รับของรางวัลคือ เซ็นสัญญากับ NEXT Model Management, ถ่ายแฟชั่นเซ็ตให้กับ Nylon Magazine, ถ่ายโฆษณาแคมเปญจน์กับ Guess และสุดท้าย เงินสดมูลค่า 100,000 ดอลลาร์สหรัฐ
ข้อมูลการออกอากาศ > Meet the Guys & Girls of Cycle 20 - Part 1

ผู้เข้าแข่งขันที่ผ่านเข้ารอบสุดท้าย สำหรับฤดูกาลที่ 20 ได้ถูกพามายัง ลอสแอนเจลิส ซึ่งเป็นครั้งแรกของประวัติศาสตร์รายการ ที่จะมีหนุ่มๆเข้ามาร่วมเป็นผู้เข้าแข่งขันในรายการด้วย ช่วงแรกนั้น สาวๆกับหนุ่มๆได้ถูกแยกจากกัน แต่หลังจากนั้นพวกเขาจะต้องเดินแบบแฟชั่นโชว์ ในธีมงานเลี้ยงสวมหน้ากาก ร่วมกัน ซึ่งสาวๆจะต้องเลือกหนุ่มๆมาเดินด้วยกัน โดยเมื่อเดินจนสุดรันเวย์ พวกเขาจะต้องจูบกัน โดย โครี่ เป็นเพียงคนเดียวที่เลือกผู้ชาย มาเดินด้วยกัน แทนที่จะเป็นผู้หญิง และ คริส เอช.เป็นเพียงคนเดียวที่ได้เดินกับสาวๆถึงสองคน และบีอังก้า กับเคลีย ที่จะต้องเดินร่วมกัน เนื่องจากทั้งสองไม่มีหนุ่มๆเหลือให้เลือกอีกแล้ว
หลังจากนั้น พวกเขาจะได้พบกับ การสัมภาษณ์กับกรรมการแบบตัวต่อตัว จอร์แดน ได้เปิดเผยกับกรรมการว่า ได้เคยแต่งงานและหย่าขาดแล้ว เมื่อตอนเธออายุ 18ปี เวิร์ก ได้พูดคุยเกี่ยวกับการผ่าตัดแปลงเพศของเธอ ว่าเธอได้เริ่มกินฮอร์โมนก่อนที่จะเข้ารับการผ่าตัด ไมค์ ได้สารภาพว่า ถูกไทร่า เจอขณะที่ทำงานอยู่ในรถบรรทุกไอศครีม เจเรอมี่ ได้ยอมรับว่า เมื่อก่อนเขาเคยเป็นเด็กที่อ้วนมากมาก่อน มาร์วิน พูดถึงเกี่ยวกับชีวิตส่วนตัวของเขา และอาชีพ ภารโรง ที่พ่อของเขาได้ทำ คริส เอช.ได้พูดถึงเกี่ยวกับเรื่องราว ที่เขาเคยเป็นเด็กที่ถูกทอดทิ้งมาก่อน ต่อมา ผู้เข้าแข่งขันทั้ง 35คน จึงได้ถูกพามายัง บ้านพักในฤดูกาลนี้ ซึ่งที่นั่น พวกเขาจะได้ทราบว่า ใครจะได้เข้ารอบ 26คน สุดท้าย
ข้อมูลการออกอากาศ > Meet the Guys & Girls of Cycle 20 - Part 2

ต่อเนื่องจากตอนที่แล้ว ผู้เข้ารอบ 26คนสุดท้าย ได้เดินทาง เพื่อย้ายเข้ามาที่บ้านพักของฤดูกาลนี้ ต่อมา ไทร่า และร็อบ อีวานส์ ได้เข้ามาพูดคุยกับพวกเขา เกี่ยวกับแง่มุมที่แตกต่างกันของวงการนางแบบ ผู้ชาย และของผู้หญิง บุคลิกที่ขี้เล่นของ คริส เอช.ทำให้เกิดปัญหา เมื่อเขาได้ไปต่อยตรงบริเวณหว่างขาของ ฟิลล์ ซึ่งนั่นทำให้ ฟิลล์ โมโหมาก ซึ่งการที่เขาพยายามทำตัวให้ร่าเริงนั้น เนื่องมาจากเขารู้สึกแปลกประหลาดเมื่อต้องพบเจอกับผู้คนมากมาย แต่ นีน่า เป็นเพียงคนเดียวเท่านั้นที่เข้ามาปลอบใจ และคอยให้กำลังใจเขา
ต่อมา พวกเขาทั้งหมดจะได้ถ่ายภาพกันครั้งแรก โดยจะได้แฟนๆ ให้คะแนนโหวตพวกเขาระหว่างถ่ายภาพด้วยว่า ใครจะได้เข้ารอบต่อไป 16คนสุดท้าย คริส เอช.และจอร์แดน ประสบปัญหาในการถ่ายภาพตั้งแต่เริ่มต้น ในขณะที่คนอื่นๆทำออกมาได้ดี เมื่อกลับไปถึงบ้านพัก จอร์แดน ได้พูดคุยกับ เจเรอมี่ ว่าระหว่างเธอกับเขาเป็นได้เพียงแค่เพื่อนกันเท่านั้น นอกจากนั้น เธอยังรู้สึกอึดอัดที่ เขาคอยตามเธอแจตลอดเวลา ซึ่งนั่นทำให้ เจเรอมี่หัวเสียมาก นีน่า ได้พูดคุยกับ คริส เอช.และโน้มน้าวให้เขากล้าที่จะเปิดใจพูดคุยกับคนอื่นมากขึ้น ก่อนที่จะประกาศผู้เข้ารอบ 16คนสุดท้าย เวิร์ก ได้ขอพูดคุยกับไทร่า โดยเธอรู้สึกว่าเธอยังไม่พร้อมที่จะแข่งขันได้ในตอนนี้ เนื่องจากเกี่ยวกับปัญหาสุขภาพ เธอจึงได้ขอถอนตัวออกจากการแข่งขัน และต่อมา ไทร่า จึงได้ประกาศรายชื่อ ผู้เข้ารอบ 16คนสุดท้าย โดยคนที่ไม่ได้ถูกเรียกชื่อ จะต้องถูกส่งกลับบ้านทันที หลังจากนั้น ไทร่า จึงได้บอกกับพวกเขาว่า พวกเขาจะต้องเดินแบบรันเวย์ให้กับ Guess แต่รันเวย์นั้นจะต้องเดินทิ้งตัวลงมาจากตึกที่สูงมาก
แขกรับเชิญพิเศษ: พอล มาร์เซียโน่
ข้อมูลการออกอากาศ > The Guy Who Gets A Weave

หลังจากที่ได้ถูกเรียกชื่อคนแรก จากการตัดสินครั้งก่อน ทำให้มาร์วิน ได้เข้าพักห้องไทร่า สวีท โดยเขาได้เลือก ดอน เข้ามาพักร่วมกับเขาด้วย ในขณะที่ โครี่ รู้สึกหงุดหงิดที่หนุ่มๆคนอื่นในการแข่งขัน ชอบเล่นกันเหมือนเด็กๆ วันต่อมา ไทร่าและร็อบ ได้มาพูดคุยกับพวกเขา เกี่ยวกับเรื่องของ การสร้างเคมีให้เกิดขึ้นในการถ่ายภาพ พวกเขาจึงได้ฝึกซ้อม โดยมีกฏสามอย่าง ในการสร้างว่า จะต้องมีลมหายใจที่สดชื่น, สูดลมหายใจเข้า และความเข้มข้นของสายตา หลายๆคู่ทำออกมาได้ดี ยกเว้น ฟิลล์ ทีรู้สึกอึดอัดที่จะต้องจับคู่กับ อเล็กซานดร้า ซึ่งเขาอยากคู่กับ เจียน่า มากกว่า ต่อมา พวกเขาจึงได้พบกับ จอห์นนี่ ซึ่งมาแจ้งให้ทราบว่า พวกเขาจะต้องถ่ายภาพประจำสัปดาห์กัน โดยจะได้แรงบันตาลใจมาจาก นวนิยาย เรื่อง "50 Shade of Grey" โดยจะได้ร็อบ อีวานส์ และสุดยอดนางแบบ วิกทอเรีย ซีเคร็ต อเลสซานดร้า แอบโบรซิโอ มาร่วมภาพกับพวกเขาอีกด้วย ซึ่งพวกเขาจะได้จับคู่กันดังนี้
คริส เอช., จอร์แดน, เจียน่า และเรเน่ ทำออกมาได้ดีในการถ่ายภาพ ในขณะที่ ดอน, มาร์วิน และเคลีย ต้องพยายามอย่างหนักในการแสดงออกมาให้เซ็กซี่ หลังการถ่ายภาพ พวกเขาได้กลับไปบ้านพัก และได้รับจดหมายไทร่า ว่าในวันต่อมา พวกเขาจะต้องได้รับการแปลงโฉม
ในการแปลงโฉม ทุกคนต่างพอใจกับลุคส์ใหม่ของตัวเอง ยกเว้น ดอน ที่รู้สึกไม่พอใจ ที่ถูกย้อมผมเป็น สีแพลทตินั่มบลอนด์ โครี่ ได้ถูกตัด และโกนผมออกหมด ซึ่งทำให้เขารู้สึกกังวลเกี่ยวับลุคส์ของตนเอง ฟิลล์ ได้ถูกต่อผมยาว ซึ่งทำให้ลุคส์ของเขา เหมือนกับ พระเยซู เคลลี่ ได้ไปพูดคุยกับ เคลีย จากการที่ทั้งคู่ได้โต้เถียงกัน ในห้องตัดสินครั้งก่อน หลังจากนั้น หนุ่มๆจึงได้ถูกแวกซ์ขนตามส่วนต่างๆร่างกาย
ในห้องตัดสิน ในขณะที่ เจียน่า, จอร์แดน, นีน่า และคริส เอช.ต่างได้รับคำชมอย่างมากในภาพถ่าย ไมค์ ได้แก้ตัวกับกรรมการจากสัปดาห์ที่แล้ว ได้อย่างน่าประทับใจ จึงทำให้เขาถูกเรียกชื่อเป็นคนแรกในสัปดาห์นี้ เคลีย, ดอน, ฟิลล์ และมาร์วิน ได้รับคำวิจารณ์กลางๆในภาพถ่าย เจเรอมี่ ได้รับคำวิจารณ์ว่า ดูเหมือน กอริลลา ในที่สุด ดอน และ เคลีย ต้องตกเป็นสองคนสุดท้าย เนื่องจากพวกเขา ถ่ายภาพออกมาได้ไร้ชีวิตชีวา และได้รับคะแนนโหวตต่ำจากแฟนๆ สุดท้ายแล้ว ดอน ได้ไปต่อ ทำให้ เคลีย ต้องถูกคัดออกจากการแข่งขัน แต่ไทร่า ได้บอกกับเธอว่า เธอจะยังได้ถ่ายภาพทุกๆครั้งเหมือนกับใน ฤดูกาลที่แล้ว ซึ่งถ้าเธอได้รับคะแนนโหวตจากแฟนๆสูง เธอก็จะได้กลับมาสู่การแข่งขันอีกครั้งหนึ่ง
| คะแนน |
| --- | --- | --- | --- | --- | --- | --- | --- |
| Nº | ผู้เข้าแข่งขัน | ไทรา | เคลลี่ | ร็อบ | Media | รวม |  |
| 1 | ไมค์ | 10 | 8 | 9 | 7.5 | 34.5 |  |
| 2 | เจียน่า | 9 | 7 | 9 | 8.8 | 33.8 |  |
| 3 | จอร์แดน | 8 | 8 | 9 | 7.8 | 32.8 |  |
| 4 | นีน่า | 8 | 8 | 6 | 8.6 | 30.6 |  |
| 5 | คริส เอช. | 8 | 7 | 6 | 8.8 | 29.6 |  |
| 6 | โครี่ | 8 | 7 | 6 | 7.8 | 28.8 |  |
| 7 | อเล็กซานดร้า | 8 | 6 | 7 | 7.8 | 28.8 |  |
| 8 | คานานี่ | 7 | 8 | 8 | 5.8 | 28.8 |  |
| 9 | เรเน่ | 7 | 7 | 9 | 5.7 | 28.7 |  |
| 10 | มาร์วิน | 9 | 6 | 6 | 6.8 | 26.8 |  |
| 11 | ฟิลล์ | 7 | 5 | 6 | 6.7 | 24.7 |  |
| 12 | เจเรอมี่ | 6 | 6 | 6 | 6.6 | 24.6 |  |
| 13 | ดอน | 5 | 5 | 6 | 6.6 | 22.6 |  |
| 14 | เคลีย | 6 | 6 | 6 | 4.2 | 22.2 |  |
ผู้ที่ถูกเรียกชื่อคนแรก: ไมค์ สก็อคโคซ่า
ผู้ที่ตกเป็นสองคนสุดท้าย: เคลีย รามิเรซ และ ดอน เบนจามิน
ผู้ที่ถูกคัดออก: เคลีย รามิเรซ
ช่างถ่ายภาพ: ซาร่าห์ ซิลเวอร์
แขกรับเชิญพิเศษ: อเลสซานดร้า แอมโบรซิโอ, ยูคิ โทโมยูคิ, แฮร์รี่ คาร์ป, เอดรีน่า เมเคิร์ทเชียน
ข้อมูลการออกอากาศ > The Guy Who Gets to Kiss the Girl

ความตึงเครียดภายในบ้าน เริ่มต้นขึ้นอีกครั้ง เมื่อ จอร์แดน ได้เวลาเพิ่มพิเศษในการโทรศัพท์อีก 5นาที ซึ่งทำให้ทุกคนในบ้านรู้สึกไม่พอใจ จึงเกิดการปะทะคารมกันระหว่าง เรเน่ และ จอร์แดน ต่อมา พวกเขาได้เดินทางมาพบกับ ไบรอันบอย และเปเรซ ฮิลตัน เพื่อแข่งขันชิงรางวัลประจำสัปดาห์ โดยพวกเขาจะได้เป็นผู้สื่อข่าวแฟชั่น ซึ่งจะต้องสัมภาษณ์ผู้คนที่ถูกสุ่มเลือกตามท้องถนน มาสอบถามเกี่ยวกับสไตล์การแต่งตัว หลังจากการแข่งขันเสร็จ เปเรซ ได้เผยว่า คนที่ทำให้แย่ที่สุด คือ เจียน่าและมาร์วิน ซึ่งไม่ยอมถามคำถาม ตามที่เปเรซและไบรอัน บอย บอกให้ถาม สุดท้ายแล้ว เจเรอมี่ เป็นผู้ชนะ การแข่งขันครั้งนี้ โดยรางวัลคือ เขาจะได้ไปรับประทานอาหารค่ำสุดหรู โดยเขาได้เลือก จอร์แดน ไปร่วมทานกับเขาด้วย ทำให้คนอื่นๆรู้สึกไม่พอใจ
วันต่อมา พวกเขาได้เดินทางมาพบกับ จอห์นนี่ ซึ่งในสัปดาห์นี้ แทนการถ่ายภาพ พวกเขาจะได้ถ่ายโฆษณาให้กับ สเปรย์ระงับกลิ่นกาย โดยพวกเขาจะต้องแต่งสลับเพศของตนเอง และจะต้องจูบกันอีกด้วย ซึ่งพวกเขาได้เลือกคู่กันเองดังนี้
| นายแบบ&นางแบบ | ประเภทของคู่รัก |
| --- | --- |
โครี่ & อเล็กซานดร้า: คู่รักนักธุรกิจ
คริส เอช. & นีน่า: คู่รักดาราฮอลลีวู้ด
ดอน & คานานี่: คู่รักเชียร์ลีดเดอร์
เจเรอมี่ & จอร์แดน: คู่รักโสไตล์โกธิค
ฟิลล์ & เจียน่า: คู่รักแบบคุณหนู
มาร์วิน & เรเน่: คู่รักนักกระดานโต้คลื่น
โครี่, ดอน และคานานี่ ทำออกมาได้น่าประทับใจ ในขณะที่ มาร์วินและอเล็กซานดร้า ต้องพยายามอย่างหนัก คนอื่นๆรู้สึกว่า เจียน่า นั้นโฟกัสไปที่ ฟิลล์ มากกินไป และนีน่า ถูกตำหนิว่า ทำออกมาได้ไม่ดีในการแสดงความเป็นผู้ชาย
ในห้องตัดสิน โครี่ ได้รับการยกย่องว่า การแสดงของเขาโฆษณา ทำออกมาได้ยอดเยี่ยมที่สุด เขาจึงถูกเรียกชื่อเป็นคนแรก ดอน, ฟิลล์ และคานานี่ ก็ได้รับคำวิจารณ์ในด้านบวกเช่นเดียวกัน ในขณะที่คนอื่นๆได้รับคำวิจารณ์หลายๆอย่างแตกต่างกัน ในที่สุด เจียน่าและอเล็กซานดร้า ต้องตกเป็นสองคนสุดท้าย แม้ทั้งคู่ จะมีผลงานโดยรวมตลอดการแข่งขัน ที่เป็นรองอันดับหนึ่งมาตลอด แต่การแสดงของพวกเธอในโฆษณาครั้งนี้ ทำให้กรรมการ และแฟนๆ ผิดหวัง มาก เมื่อผลรวมคะแนนปรากฏออกมา เจียน่า ได้ไปต่อ และนั่นทำให้ อเล็กซานดร้า ต้องถูกคัดออกจากการแข่งขัน
| คะแนน |
| --- | --- | --- | --- | --- | --- | --- | --- |
| Nº | ผู้เข้าแข่งขัน | ไทรา | เคลลี่ | ร็อบ | Chal. | Media | รวม |
| 1 | โครี่ | 10 | 10 | 8 | 9 | 8.7 | 45.7 |
| 2 | คานานี่ | 10 | 10 | 10 | 8 | 7.6 | 45.6 |
| 3 | ดอน | 9 | 9 | 9 | 8 | 7.6 | 42.6 |
| 4 | ฟิลล์ | 9 | 8 | 9 | 9 | 7.4 | 42.4 |
| 5 | จอร์แดน | 8 | 7 | 10 | 8 | 8.2 | 41.2 |
| 6 | คริส เอช. | 10 | 7 | 8 | 9 | 6.3 | 40.3 |
| 7 | เจเรอมี่ | 8 | 7 | 7 | 10 | 7.5 | 39.5 |
| 8 | เรเน่ | 6 | 9 | 9 | 7 | 6.4 | 37.4 |
| 9 | นีน่า | 9 | 7 | 7 | 7 | 6.9 | 36.9 |
| 10 | มาร์วิน | 8 | 8 | 7 | 6 | 6.7 | 35.7 |
| 11 | เจียน่า | 6 | 8 | 8 | 6 | 7.5 | 35.5 |
| 12 | อเล็กซานดร้า | 6 | 8 | 6 | 7 | 7.7 | 34.7 |
ผู้ที่ถูกเรียกชื่อคนแรก: โครี่ ฮินดอร์ฟ
ผู้ที่ตกเป็นสองคนสุดท้าย: อเล็กซานดร้า อาโกร และ เจียน่า ดาวิส
ผู้ที่ถูกคัดออก: อเล็กซานดร้า อาโกร
ผู้กำกับโฆษณา: เจเรอมี่ ราวลีย์
แขกรับเชิญพิเศษ: เปเรซ ฮิลตัน
ข้อมูลการออกอากาศ > The Guys and Girls Get Flirty

รวบรวมภาพที่ไม่เคยปรากฏมาก่อนในรายการ อาทิเช่น กิจกรรมแปลกๆภายในบ้านหลายๆอย่างของ ฟิลล์, การมาเยี่ยมเยียน ของผู้ชนะ ฤดูกาลก่อน ลอร่า เจมส์, การแสดง ฮุล่าฮูป ของนีน่า, ความสัมพันธ์ที่ไม่เคยเห็นมาก่อนของ ดอน และอเล็กซานดร้า, เคล็ดลับความงามและบทเรียนการจูบ ของคริส เอช., น้ำตาของความดีใจ ของเรเน่ ระหว่างการแปลงโฉม, การล้อเลียนการตัดสินของกรรมการในห้องตัดสิน ของมาร์วิน และฟิลล์, การเอาคืนของสาวๆ ที่หนุ่มเคยแกล้งแปะข้าวของ ของพวกเธอไว้บนผนัง, การมาเยี่ยมของ นักจิตวิทยา เนื่องจาก จอร์แดน เป็นคนที่มีอารมณ์อ่อนไหว, การเล่นเกม "จริงหรือกล้า" ของพวกเขา ที่เจเรอมี่ และเจียน่า ได้จูบด้วยกัน
แขกรับเชิญพิเศษ: ลอร่า เจมส์